มัทธิว 3

มัทธิว 3  เป็นบทที่ 3 ของพระวรสารนักบุญมัทธิวในพันธสัญญาใหม่ เป็นบทแรกที่เกี่ยวข้องกับพันธกิจของพระเยซูซึ่งเป็นกลุ่มเหตุการณ์ที่เกิดขึ้นในช่วงสามทศวรรษหลังจากการประสูติของพระเยซูที่เล่าไว้ใน 2 บทก่อนหน้า จุดเน้นของบทนี้คือการเทศนาของยอห์นผู้ให้บัพติศมาและพระเยซูทรงรับบัพติศมา
บทนี้เป็นครั้งแรกนับตั้งแต่ ที่มีการเชื่อมโยงกับพระวรสารนักบุญมาระโกอย่างชัดเจน นักวิชาการหลายคนมั่นใจว่าเนื้อหาส่วนใหญ่ของบทนี้เป็นการดัดแปลงจากมาระโก 1 บทนี้ยังคู่ขนานกับลูกา 3 ซึ่งเชื่อว่าอิงจากมาระโก 1 เช่นกัน มีข้อความหลายส่วนที่ลูกาและมัทธิวมีเหมือนกันแต่ไม่พบในมาระโก โดยทั่วไปลงความเห็นว่ามีที่มาจากแหล่งสมมติ 'คิว'
ต้นฉบับ.
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 17 วรรค
พยานต้นฉบับ.
ต้นฉบับบางส่วนในยุคต้นที่มีเนื้อหาของบทนี้ได้แก่:
ภาพรวม.
ในคัมภีร์ไบเบิลเยรูซาเล็ม (ค.ศ. 1966) บทนี้เป็นเป็นการเปิดฉาก "ส่วนเรื่องเล่า" ของพระวรสารซึ่งประกาศถึงอาณาจักรสวรรค์ อาณาจักรสวรรค์เป็นหนึ่งในแนวเรื่องหลักของพระวรสารนักบุญมัทธิว บทนี้เริ่มต้นด้วยภาพของยอห์นผู้ให้บัพติศมา นำเสนอถึงการเทศนา การแต่งกาย และการรับประทานอาหารของยอห์น ในฐานะที่ยอห์นเป็นนักเทศน์ในถิ่นทุรกันดารที่เผยพระวจนะเกี่ยวกับ "พระพิโรธที่กำลังมาถึง" จากนั้นบทนี้จึงเปลี่ยนไปเป็นคำประณาม โดยยอห์นกล่าวประณามพวกฟาริสีและสะดูสีแล้วเตือนให้กลับใจ ซึ่งรวมถึงวลีอันมีชื่อเสียงที่ว่า "พวกชาติงูร้าย" ใน จากนั้นพระเยซูเสด็จมาจากกาลิลีเพื่อทรงรับบัพติศมา ณ สถานที่ที่ห่างจากนาซาเร็ธประมาณ 70–80 ไมล์ บริเวณแม่น้ำจอร์แดนในตำแหน่งเดียวกับที่วงศ์วานอิสราเอลภายใต้การนำของโยชูวาเคยข้ามไปยังแผ่นดินแห่งพระสัญญา บทนี้ปิดท้ายด้วยการรับบัพติศมาของพระเยซู, พระสุรเสียงของพระบิดา และการปรากฏของพระวิญญาณบริสุทธิ์ในรูปของนกพิราบ
ต้นฉบับเต็ม.
ใน"พระคริสตธรรมคัมภีร์ ฉบับมาตรฐาน" บทนี้มีความว่า
 ในเวลานั้นยอห์นผู้ให้บัพติศมา มาประกาศในถิ่นทุรกันดารแคว้นยูเดียว่า<br>
 "จงกลับใจใหม่ เพราะว่าแผ่นดินสวรรค์มาใกล้แล้ว"<br>
 ยอห์นผู้นี้แหละที่อิสยาห์ผู้เผยพระวจนะกล่าวถึงว่า "มีเสียงของผู้หนึ่งป่าวร้องในถิ่นทุรกันดารว่า จงเตรียมมรรคาแห่งองค์พระผู้เป็นเจ้า จงทำหนทางของพระองค์ให้ตรงไป"<br>
 เสื้อผ้าของยอห์นผู้นี้ ทำด้วยขนอูฐและท่านใช้หนังสัตว์คาดเอว อาหารของท่านคือตั๊กแตนและน้ำผึ้งป่า<br>
 ขณะนั้นชาวเมืองเยรูซาเล็ม และคนทั่วแคว้นยูเดีย และคนทั่วลุ่มแม่น้ำจอร์แดนก็ออกไปหายอห์น<br>
 สารภาพบาปของพวกเขา และรับบัพติศมาจากท่านในแม่น้ำจอร์แดน<br>
 เมื่อยอห์นเห็นพวกฟาริสี และพวกสะดูสีมากันเป็นจำนวนมาก เพื่อจะรับบัพติศมา ท่านจึงกล่าวแก่เขาทั้งหลายว่า "พวกชาติงูร้าย ใครเตือนพวกท่านให้หนีจากพระพิโรธที่จะมานั้น<br>
 เพราะฉะนั้นจงเกิดผลให้สมกับการกลับใจ<br>
 อย่าทึกทักว่าตัวเองมีอับราฮัมเป็นบรรพบุรุษ เพราะข้าพเจ้าบอกพวกท่านว่า พระเจ้าทรงสามารถให้บุตรแก่อับราฮัมจากก้อนหินเหล่านี้ได้<br>
 บัดนี้ขวานวางไว้ที่โคนต้นไม้แล้ว และทุกต้นที่ไม่เกิดผลดีจะต้องถูกตัดแล้วโยนทิ้งในกองไฟ<br>
 ข้าพเจ้าให้ท่านรับบัพติศมาด้วยน้ำ แสดงว่ากลับใจใหม่ก็จริง แต่พระองค์ผู้จะมาภายหลังข้าพเจ้า ทรงยิ่งใหญ่กว่าข้าพเจ้า ซึ่งข้าพเจ้าไม่คู่ควรแม้แต่จะถือฉลองพระบาทของพระองค์ พระองค์จะทรงให้พวกท่านรับบัพติศมาด้วยพระวิญญาณบริสุทธิ์และด้วยไฟ<br>
 พระองค์ทรงถือพลั่วอยู่ในพระหัตถ์แล้ว และจะทรงชำระลานข้าวของพระองค์ให้ทั่ว พระองค์จะทรงรวบรวมเมล็ดข้าวของพระองค์ไว้ในยุ้งฉาง แต่พระองค์จะทรงเผาแกลบด้วยไฟที่ไม่มีวันดับ"<br>
 แล้วพระเยซูเสด็จจากแคว้นกาลิลี มาหายอห์นที่แม่น้ำจอร์แดนเพื่อทรงรับบัพติศมาจากท่าน<br>
 แต่ยอห์นทูลห้ามพระองค์ว่า "ข้าพระองค์ต้องการจะรับบัพติศมาจากพระองค์ ควรหรือที่พระองค์จะเสด็จมาหาข้าพระองค์?"<br>
 แต่พระเยซูตรัสตอบยอห์นว่า "บัดนี้ จงยอมเถิด เพราะสมควรที่พวกเราจะทำความชอบธรรมให้ครบถ้วนทุกประการ" แล้วยอห์นก็ยอม<br>
 เมื่อพระองค์ทรงรับบัพติศมาแล้วก็เสด็จขึ้นจากน้ำ และในทันใดนั้นฟ้าก็แหวกออก และพระองค์ทรงเห็นพระวิญญาณของพระเจ้าเสด็จลงมาดุจนกพิราบสถิตบนพระองค์<br>
 และนี่แน่ะ มีพระสุรเสียงตรัสจากฟ้าสวรรค์ว่า "ท่านผู้นี้เป็นบุตรที่รักของเรา เราชอบใจท่านมาก"